《赴淮海道任留别镇江士绅 其四》
清代·黎世序

群山壁立水安流，风俗敦庞爱润州。比户诗书研午夜，万家机杼织新秋。

烟花不染维扬习，金粉终为白下羞。此去清河三百里，岁民无恙有传邮。

作者简介：（1773—1824）清河南罗山人，初名承惠，字湛溪。嘉庆元年进士，知江西星子县，调南昌。官至南河河道总督。治河方略以蓄清敌黄、束水攻沙、种植柳树为主。卒谥襄勤。有《河上易注》、《湛溪文集》。